**Apel la prezentarea celor mai bune practici**

**în domeniul politicilor privind copiii**

**Copiii sunt viitorul nostru.**

La 20 noiembrie 2020, cu ocazia Zilei mondiale a copiilor, grupul nostru – în cooperare cu Fundația pentru Studii Progresive Europene – a lansat [un apel pentru o Uniune favorabilă copiilor](https://towards-a-child-union.formstack.com/forms/call4childunion), cu obiectivul general de a combate lipsurile materiale în rândul copiilor și de a promova egalitatea de șanse pentru toți copiii din UE, prin:

* intrarea rapid în vigoare a Garanției europene pentru copii;
* dezvoltarea unui ecosistem de investiții pentru copiii europeni, începând cu o planificare corectă a finanțării prin instrumentul Next Generation UE;
* garantarea accesului egal pentru toți la servicii de calitate și favorabile incluziunii în materie de educație și îngrijire a copiilor preșcolari.

Apelul a fost semnat de autoritățile locale și regionale, de deputați în Parlamentul European, de parlamentari naționali, de cadre universitare, de practicieni și de cetățeni.

Suntem cu toții conștienți că situația copiilor din Uniunea Europeană s-a înrăutățit grav în contextul pandemiei de COVID‑19, iar intervenția promptă este o necesitate politică esențială a familiei noastre politice.

Planul de acțiune pentru punerea în aplicare a Pilonului european al drepturilor sociale, adoptat recent, prevede că, din cele 15 milioane de persoane care trebuie scoase din starea de sărăcie sau excluziune socială până în 2030, cel puțin 5 milioane ar trebui să fie copii. În acest scop, statele membre cele mai afectate de sărăcia în rândul copiilor sunt invitate să investească cel puțin 25 % din resursele care provin din FSE+ în combaterea sărăciei și a excluziunii sociale, din care 5 % în măsuri de combatere a sărăciei în rândul copiilor. Rămâne de văzut dacă această propunere va fi aprobată de Consiliu.

Iată de ce, în 2021, cu ajutorul și sprijinului dumneavoastră, am dori să desfășurăm o campanie de politică și de comunicare în favoarea unei Uniuni favorabile copiilor. Sunteți ambasadorii noștri cei mai buni, deoarece sunteți în prima linie în punerea în aplicare pe teren a politicilor destinate copiilor. Prin urmare, am dori să vă invităm să împărtășiți cele mai bune practici în domeniul politicilor privind copiii.

Aceste cele mai bune practici ar putea privi următoarele aspecte: garantarea și extinderea accesului la serviciile publice de îngrijire a copiilor; desfășurarea unor acțiuni specifice pentru includerea copiilor defavorizați; asigurarea drepturilor copiilor și a drepturilor legale; asigurarea unui venit de bază pentru copii sau a unor scheme de transfer de venituri în beneficiul copiilor; promovarea învățării favorabile incluziunii, a unor programe de învățământ și medii de învățare care promovează competențele secolului 21 pentru toți copiii; sprijinirea proiectelor pedagogice favorabile promovării profesorilor și personalului ca agenți ai schimbării; promovarea implicării democratice și a participării părinților și comunităților la procesul de învățare.

**Contribuția dumneavoastră poate lua forma:**

**i) unui text de aproximativ 800 de cuvinte privind punerea în aplicare a politicilor în materie de îngrijire a copiilor în orașele/regiunile dumneavoastră și opiniile dumneavoastră politice cu privire la importanța politicilor de îngrijire a copiilor** (ar fi foarte bine dacă ne-ați putea trimite și fotografii sau materiale video care să însoțească textul);

și/sau

**ii) un răspuns la chestionarul disponibil aici.**

V-am fi foarte recunoscători dacă ne-ați trimite contribuția dumneavoastră până la sfârșitul lunii aprilie 2021.

Pentru orice întrebări, nu ezitați să ne scrieți la adresa PES-Group@cor.europa.eu.

**CHESTIONAR**

1. Numele:
2. Orașul, regiunea, administrația locală reprezentată:
3. Țara:
4. Rolul sau funcția politică:
5. Dimensiunea orașului, a regiunii și a administrației locale reprezentate *(populația)*:
6. Indicați procentul gospodăriilor defavorizate de pe teritoriul dumneavoastră și, în cadrul acestora, procentul copiilor afectați:

*(Defavorizate: de exemplu cu venituri mai mici/afectate de șomaj, în conformitate cu indicatorii naționali)*

1. Indicați procentul de diversitate de pe teritoriul dumneavoastră:

*(Gospodării provenite dintr-un context de migrație)*

**Măsuri generale de combatere a sărăciei în rândul părinților/tutorilor ca mijloc de combatere a sărăciei în rândul copiilor**

1. Indicați măsurile generale aplicate pe teritoriul dumneavoastră pentru a sprijini gospodăriile defavorizate (de exemplu, sprijin pentru venit, sprijin pentru locuințe, accesul la asistență medicală etc.)
2. Indicați dacă se aplică măsuri specifice în cazul gospodăriilor defavorizate cu copii

**Educația și îngrijirea timpurie**

1. Procentul copiilor cu vârsta sub 3 ani înscriși în programe de educație și îngrijire timpurie *(de exemplu, creșe, grădinițe etc.)*:
2. În rândul copiilor înscriși, procentul celor înscriși în
3. Servicii publice *(gestionate în mod direct de autoritățile locale sau de o organizație non‑profit subvenționată din fonduri publice):*
4. Servicii private *(tarife stabilite în mod liber de instituție în scop lucrativ; fără nicio contribuție din fonduri publice)*
5. Sistem mixt *(instituții private cu scop lucrativ sprijinite financiar în mod direct prin fonduri publice, sau indirect, de exemplu, prin intermediul voucherelor acordate familiilor)*
6. Cum asigurați accesul egal al copiilor cu vârsta sub 3 ani la educația și îngrijirea timpurie? (*puteți alege mai multe opțiuni*)
	1. Taxe progresive (*părinții plătesc în funcție de veniturile de care dispun*)
	2. Facilități/servicii construite în zonele defavorizate (*în care locuiesc familii defavorizate*)
	3. Gratuitatea serviciilor (*pentru gospodăriile defavorizate sau pentru toate familiile, timp de unul sau mai mulți ani*)
	4. Accesul prioritar al copiilor care provin din medii defavorizate (*criterii de înscriere care favorizează, de exemplu, părinții unici susținători ai familiei monoparentale, părinții șomeri sau aflați în căutarea unui loc de muncă*)
	5. Sensibilizarea părinților defavorizați cu privire la importanța educației și îngrijirii timpurii
	6. Alte moduri (*descrieți*)
7. Care este provocarea majoră cu care vă confruntați pentru a asigura accesul egal al copiilor cu vârsta sub 3 ani la educația și îngrijirea timpurie? (*puteți alege mai multe opțiuni*)
	1. Lipsa unei finanțări adecvate (*resurse proprii insuficiente și transferuri limitate din partea guvernului central, ceea ce împiedică construirea de structuri și/sau reducerea contribuțiilor financiare ale familiilor*)
	2. Criterii de acces care descurajează familiile defavorizate (*de exemplu, rezervarea de locuri doar pentru părinții care lucrează, barierele lingvistice pentru părinții proveniți dintr-un context de migrație, proximitatea etc.*)
	3. Lipsa de sensibilizare în rândul familiilor defavorizate cu privire la importanța educației și îngrijirii timpurii
	4. Alte moduri (*descrieți*)

**Impactul pandemiei de COVID-19**

1. Cum influențează criza provocată de pandemia de COVID-19 capacitatea dumneavoastră de a furniza servicii de educație și îngrijire timpurie pentru copiii cu vârsta sub 3 ani? (*puteți alege mai multe opțiuni*)
2. Reducerea/retragerea fondurilor provenite de la guvernul central și a resurselor proprii (impozite locale)/Reducerea serviciilor și a locurilor
3. Reducerea cererii din cauza dificultăților financiare cu care se confruntă gospodăriile și a creșterii globale a șomajului
4. Alte moduri (*descrieți*)
5. Ce soluții aveți în vedere pentru a menține/extinde serviciile de educație și îngrijire timpurie pentru copiii cu vârsta sub 3 ani, ca parte a redresării?

(*descrieți*)

**Practici inovatoare**

1. Ați elaborat practici inovatoare specifice pentru:
2. Garantarea faptului că copiii proveniți dintr-un context de migrație/cu un statut socioeconomic inferior beneficiază pe deplin de educația și îngrijirea timpurie: implicarea părinților în modelele educaționale ale copiilor; implicarea comunității (ONG-uri); formarea lucrătorilor în domeniul educației și îngrijirii timpurii și garantarea drepturilor lor; asigurarea capacității programelor/practicilor pedagogice favorabile incluziunii de a îmbrățișa diversitatea, cooperarea și solidaritatea; conectarea educației și îngrijirii timpurii cu alte servicii de asistență/protecție socială adresate familiilor, precum sprijinul pentru venit, programele active în domeniul pieței muncii, sprijinul pentru locuințe etc.
3. Sustenabilitate: construcția unor clădiri ecologice, utilizarea de materiale reciclate în cadrul învățării; utilizarea alimentelor ecologice și a alimentelor provenite de la producătorii locali; asigurarea educației în domeniul mediului etc.
4. Digitalizare: utilizarea noilor tehnologii în activitățile de învățare și dezvoltare ale copiilor și în activitatea personalului didactic; formarea personalului și a echipelor pedagogice în acest domeniu; utilizarea instrumentelor digitale pentru a comunica cu părinții; digitalizarea infrastructurilor etc.

*(Descrieți domeniile în care au fost elaborate practici)*

**Rolul Uniunii Europene**

1. Uniunea Europeană a sprijinit/contribuit la eforturile dumneavoastră de a asigura accesul egal al copiilor cu vârsta sub 3 ani la educația și îngrijirea timpurie și/sau a elaborat și pus în aplicare practici inovatoare în materie de incluziune, durabilitate și digitalizare?

(*Descrieți*)

1. Cum ar putea contribui Uniunea Europeană în viitor la eforturile dumneavoastră în vederea accesului egal al copiilor cu vârsta sub 3 ani la educația și îngrijirea timpurie și la inovațiile care asigură incluziunea, durabilitatea și digitalizarea? (*puteți alege mai multe opțiuni*)
2. Alocarea de fonduri europene pentru sprijinirea autorităților locale în asigurarea accesului egal la servicii de calitate, favorabile incluziunii și durabile în domeniul educației și îngrijirii timpurii
3. Furnizarea de orientări/asistență tehnică cu privire la modul de elaborare a practicilor
4. Ar putea solicita guvernelor centrale să planifice, în colaborare cu autoritățile locale, acțiunile care urmează să fie finanțate/reformele care urmează să fie întreprinse cu ajutorul instrumentelor financiare europene (de exemplu, Next Generation EU, Garanția pentru copii etc.) pentru a asigura pe scară mai largă servicii de educație și îngrijire timpurie echitabile, favorabile incluziunii și durabile
5. Revizuirea semestrului european, pentru a garanta că sunt luate în considerare provocările specifice cu care se confruntă autoritățile locale și regionale (*de exemplu, revizuirea indicatorilor pentru a integra mai multe date defalcate la nivel local, consultări directe cu autoritățile locale etc.*)
6. Ar putea oferi oportunități pentru organizarea de schimburi cu alte orașe/regiuni/ țări/universități
7. Alte moduri (*descrieți*)